Näytät petaamattomalta sängyltä.
Valvoin koko yön videon takia.
Onko toinen minulle?
Jos haluat tapella siitä Edgarin kanssa.
En tosiaan.
Löytyikö videolta mitään?
Rekkarit autoista molempiin suuntiin Cahuengalla
sunnuntaiaamuna kello 4.
-Montako? -22. Tarkistin ne.
-Löytyikö osumia? -Yhdet kilvet olivat kylmät.
Niitä ei ole rekisterissä.
Entä Alpers?
Haluamme näyttää sen sinulle.
Kiitos. Katsokaapa.
Viimeisen puolen vuoden ajalta eri paikoista.
Pari kertaa lentokentän lähellä.
Ja keskustassa.
Tuossa. Spring Street. Montako?
Yhdeksän, kymmenen. Katsotaan Google Earthillä.
Hiton iso parkkipaikka.
Sinne on hyvä piilottaa auto. Mukavaa metsästystä.
Monta Tahoeta, eikä yhdessäkään meidän kilpiämme.
Katumaastureita, tummennetut ikkunat.
FBI.
Takuulla.
Miten voin olla avuksi?
Los Angelesin poliisi.
Haluamme puhua vastaavalle agentille.
Saanko nähdä henkilötodistuksenne?
Saanko kysyä, mitä asia koskee?
Anthony Allenin murhaa viime lauantai-iltana.
Seuratkaa minua.
-Kunnon budjetti on varmaan hieno juttu. -Näin ne rikkaat elävät.
RICO.
Jotain muuta.
Olkaa hyvät.
Olen Jay Griffin, vastaava agentti.
Mistä vastaat?
-Tästä tutkintaryhmästä. -Mitä se tutkii?
Miten voin olla avuksi?
Anthony Allen -niminen mies murhattiin viikonloppuna.
Ruumis löytyi eilen
hänen autonsa peräkontista Mulhollandin läheltä.
Luin siitä.
Kuolinajankohta oli lauantai-ilta.
Varhain sunnuntaiaamuna
kaksi miestä murtautui Allenin toimistoon ja poisti sieltä vakoilulaitteita.
Niin?
Kun ensi kerralla lähetätte miehiä
hakemaan piilokameran kohteenne toimistosta,
kannattaa katsoa,
onko kohteella oma piilokamera.
-Niin? -Meillä on video,
jolla näkyy yksi autoistanne poistumassa paikalta.
Miten muuten olisimme löytäneet teidät?
Meillä on luvat. Ei kameroille vaan kuuntelulle.
Laillinen kuuntelu. Hienoa. Haluamme nauhat.
Toimistosta, autosta, puhelimista, asunnosta,
ja missä häntä kuuntelittekaan. Ja syyn.
Se on luottamuksellista tietoa.
Pitää olla tarve ja oikeus tietää,
eikä teillä ole kumpaakaan.
Tutkimme henkirikosta. Meillä on molemmat.
Allen oli sivuhenkilö meneillään olevassa operaatiossa,
joka liittyy maan turvallisuuteen.
Tarkoitatko terrorismia?
Olemme varmoja,
ettei murha liity tutkintaamme.
Haluan tietää, mistä tiedätte sen.
Miksi kuuntelitte häntä, jos hän oli pelkkä sivuhenkilö?
-Emme puhu tästä enää. -Kyllä puhumme.
Tiesitte murhasta jotenkin ettekä ilmoittaneet.
Soitimme asianmukaiset puhelut.
Ei ole meidän syytämme, että odotitte kaksi päivää.
Kuuntelitteko autoa? Siitäkö tiesitte?
Onko murha nauhalla?
Syyskuun 11:nnen iskuista on kohta 15 vuotta aikaa.
Raadamme ahterit ruvella,
ettei sellaista tapahdu seuraavaan 15 vuoteenkaan.
Emme vaaranna operaatiota
auttaaksemme teitä ratkaisemaan murhan, jolla ei ole väliä.
-On meille. -Tarvitsemme tietonne
Anthony Allenista.
Veitte toimistosta todisteita.
-Olet sinnikäs tapaus. -Et tiedäkään.
Meillä ei ole murhaa nauhalla.
Tarkistamme materiaalit.
Jos löydämme jotain juttuunne liittyvää,
luovutamme tiedot.
Meidän pitää kuunnella nauhat.
Me päätämme, millä on merkitystä ja millä ei.
Eiköhän tämä ollut tässä.
Tämä ei todellakaan jää tähän.
-Jessus. -Mitä?
Joudun kestämään tuota lemua koko päivän.
Naiset tykkäävät.
Niinkö? Konnat haistavat sinut jo kaukaa.
Aika tymäkkää tavaraa.
-Usko häntä. -Haistakaa paska.
-Luoja. -Kiitos.
Olisi pitänyt mennä oikikseen.
Sano, että noudat Eddie A:n puolesta.
Ehkä sinun pitäisi mennä.
Siksi vain, että hän tuntee sinut.
Hyvä on.
Noudan Eddie A:n puolesta.
Se tekee kaksi dollaria.
Olet kaksi taalaa velkaa.
Muistuta siitä.
245 000 dollaria salalokerossa,
FBI kuunteli puhelinta,
terrorismintutkintaryhmä ja murha, jolla "ei ole väliä".
Haluan tietää, mitä nauhoilla on.
Soitan Irvingille.
Ehkä hän saa FBI:n antamaan oleelliset materiaalit.
Griffin ei maininnut rahoja, enkä minäkään.
Ehkä he eivät löytäneet niitä.
-Tutkivatkohan he auton? -Hehän tiesivät, missä se oli.
Näkivät ruumiin ja ottivat hatkat.
Kerron Irvingille rahoista. Hän voi neuvotella tiedolla.
Entä leski?
Edgar lähti katsomaan
tallennetta ja tarkistamaan naisen alibin.
Hänellä on aiempia rikoksia.
Mielenkiintoista.
Kahdet rapsut seksin myymisestä Jessica Gilroy -nimisenä
ennen kuin nai Tony Allenin.
Ilotyttö tapaa pornotuottajan.
-Match.com. -Älä halveksi.
Ihmiset löytävät toisensa nykyään netin kautta.
Onko se muka parempi kuin baarista pokaaminen?
Voi luoja. Me olemme säälittäviä.
Näin on. Täytyy mennä. Tapaan Edgarin labralla.
Mennäänkö illalla drinkille?
Ehkä. Soitan sinulle.
Lähettikö joku ihailijasi tuon?
Eikö olekin ruma?
Toisaalta ei haittaa, jos en muista kastella.
Näytän yhden jutun ennen sormenjälkiä.
-Kimalletta? -Molemmissa hihoissa.
-Entä sormenjäljet? -Aika hyvät.
Takissa on pintakäsittely, joten öljy ei imeytynyt nahkaan.
Sammuta valot, Mendel.
Kämmenenjälki oikeassa olkapäässä.
Pieni käsi. Ehkä naisen.
Peukalonjäljet kauluksissa, luultavasti miehen.
Tuhriutuneet, samoin kämmenenjälki.
Saamme ne ehkä liimalla näkyviin.
Ja sitten napakymppi.
Täydet sormenjäljet kaulusten kääntöpuolilla.
Upeaa.
Valot, kiitos.
Joku tarttui kauluksiin molemmin käsin.
Äitini teki niin.
Ravisteli niin että sisuskalut rytkyivät.
Priorisoitko tämän?
Sinulle kyllä.
Katsoin valvontakameratallenteet.
Veronica Allen ei poistunut kotoa torstaista sunnuntaihin.
-Kävikö hänellä vieraita? -Vain me.
Sain etsintäluvan GPS-tiedoille.
Odotan, että Bentley-kauppias lähettää ne.
Siinä voi mennä tovi.
Tai kysytään FBI:ltä.
-Kertoisivatko he? -Jos pyydämme nätisti.
Pormestari Ramosin on aika astua sivuun.
Nyt tarvitaan uutta lähestymistapaa.
Herra piirisyyttäjä,
ehdolle asettumistanne on spekuloitu.
Olen toki harkinnut sitä,
mutta en ole vielä tehnyt päätöstä.
Milloin päätätte siitä?
Silkkaa hevonsontaa.
Nautin työstäni ja...
Kowski pormestarin virastosta odottaa linjalla yksi.
Sanoiko hän, mitä asia koskee?
Ei.
Hyvä on.
Apulaispäällikkö Irving.
Täällä on Jen Kowski.
-Bosch. -Etsivä.
Luulin, että menee taas vastaajaan.
Täällä on Keisha Russell Timesista.
Miten voin olla avuksi?
Kirjoitan Timesin murhablogia.
Olen tietoinen siitä.
Tiedät siis, että kirjoitamme kaikista kaupungin murhista.
Kirjoitin juuri tuoreimmasta jutustasi.
En voi kommentoida mitään uutta. Seuraamme johtolankoja ja niin edelleen.
En soittanut sen takia.
Vaan miksi?
Pidämme tilastoa ratkaisemattomista jutuista.
Minulle tulee usein vihjeitä. Osa on asiallisia, osa hulluja.
Voin kuvitella.
Kaksi kertaa neljän kuukauden aikana
eräs nainen on soittanut ja sanonut tietävänsä ratkaisemattomasta murhasta
40 vuoden takaa.
Niin?
Marjorie Lowen murhasta.
Oletko vielä siellä?
Keisha, sehän oli nimesi?
-Kyllä. -Keisha, etkö usko,
että nainen luki lehtijuttuja oikeuskäsittelyni aikana
ja hakee vain huomiota?
Onhan se mahdollista.
Miksei hän soittanut minulle?
Hän oli jättänyt sinulle viestin, etkä soittanut takaisin.
Siksi hän soitti minulle.
Olin puoli vuotta virkavapaalla. En saanut viestiä.
Kertoiko hän nimensä?
Vain etunimen. Annette.
Minulla on puhelinnumero.
Olen käynyt murhakansion sata kertaa läpi.
Osaan sen ulkoa.
Siinä ei mainita ketään Annettea.
Kuka se nainen onkaan,
hän tuskin tietää mitään, mitä en jo tiedä.
Ehkä häntä ei mainita kansiossa.
Ehkä häntä ei haastateltu alun perin.
-Onhan se mahdollista? -On, mutta epäilen.
Sinua ei ilmeisesti kiinnosta.
Anteeksi, että vaivasin.
Hyvä on, anna se puhelinnumero.
206-397...
Etsivä?
Keisha Russell Timesista?
Joku nainen väittää tietävänsä jotain äitini murhasta.
-Liekö totta? -Epäilen.
Hoidan asian myöhemmin.
Minne matka?
Ruumiinavaukseen. Pyytäisin mukaan, mutta sinulla on kiire.
Tosi kiire.
Nähdään huomenna.
Älä unohda paitojasi.
Sinun pitää pukeutua paremmin. Skarppi asu, skarppi pää. Hiffaatko?
Hiffaan.
NIMENMUUTOSHAKEMUS
Nykyinen nimi - Arman Avakian
Uusi nimi - Anthony Allen
Karhu sanoo miehelle:
"Et tainnut tulla metsästämään."
Tässä sinulle kysymys.
Etkö muista, montako kertaa olet kertonut tuon vitsin?
Vai muistatko mutta luulet, että minä en muista?
Miksei sekä että?
Crate ja Barrel. Teitä etsinkin.
Mitä nyt?
Anthony Allen.
Tutkin kiinteistöveromaksuja ja luottokortteja.
Löysin hakemuksen.
Hän muutti 21-vuotiaana nimensä. Entinen oli...
Arman Avakian.
Armeniasta. Varttuiko hän täällä vai siellä?
-Itä-Hollywoodissa. -Pikku-Armeniassa.
Meidän entistä seutuamme.
-Tehän tutkitte jengejä. -Kyllä. Onko hänellä rikosrekisteri?
Pahoinpitely 18-vuotiaana.
Baaritappelu latinojengin kanssa. Lusi vuoden.
Jengiläinen. Armenian Pride.
AP oli silloin vielä tavallinen katujengi.
Entä nykyään?
Erittäin organisoitunut rikollisjärjestö,
jolla on kytköksiä venäläisiin ja muihin ex-neukkulaisiin mafioihin.
Bratva. Veljeskunta.
Voi ymmärtää, miksi hän halusi muuttaa nimensä
ja jättää nuoruuden sekoilut taakseen.
Ja ryhtyä kunnon pornotuottajaksi.
Muistatteko hänet?
Emme muista, mitä söimme lounaalla.
Voisit kysyä eräältä Glendalen poliisilta.
-Otamme yhteyttä. -Jos muistamme miehen nimen.
Kiitos.
Mihin jäin?
-Mies lähtee metsälle. -Niin.
Kaksi .22-kaliiperin ammusta.
Tässä näkyy piipun jälki,
ruudinjälki ja hajotusrengas.
Kaksi laukausta lähietäisyydeltä.
Näyttää häijyltä.
Ballistiikan kannalta tästä ei ole hyötyä.
Se litistyi ja hajosi osuessaan.
Mutta toinen on puoliksi ehjä.
Ase voidaan ehkä jäljittää.
Ja toinen asia.
Oikeassa poskessa on ruhje. Se tuli ennen kuolemaa.
-Eli ei peräkonttiin sullottaessa. -Hän sai iskun eläessään.
Näin.
Juuri niin.
-Edgar. -Mistä tiesit?
Allenin tietokone on samassa vaiheessa kuin kolme tuntia sitten.
Otan vielä levykuvaa kiintolevystä.
Sormenjäljet?
Oikein hyvä.
Olit tarkkana koulutustunneilla.
Muistitikusta on siis apua.
Se on mahtava.
Tällä työllä on kiire.
Kiitos muuten siitä.
Halusinkin jäädä tänne enkä mennä
mehukkaan tyttöystäväni luokse.
Tämä nopeuttaa työtä.
-Mikä tämä on? -Lisäys etsintälupaan.
Kiintolevyltä saa ottaa vain yritys- ja pankkitiedot.
Kaikki TNA Productionsiin liittyvä.
Ja nimiin
Anthony Allen, Veronica Allen, Jessica Gilroy tai Arman Avakian.
Siitä onkin apua.
Olen täällä koko yön tsemppaamassa sinua.
Soitan, kun löydän jotain.
Tsemppaa siihen asti jossain muualla.
Selvä on.
Seisot vielä siinä hönkimässä niskaani.
Sanoinko, että tyttöystäväni on voimistelija?
Tämä on unelmatyötä.
Hän pani minut asialle. Ovela mies.
Hän testasi, hoidatko noudon.
Kuinka paljon?
Melkein kaksi tonnia.
Mitä muuta?
Siellä oli kamera. Näin itseni näytöllä. Se meni nauhalle.
Näyt nauhalla ottamassa lahjusta, eikä hän.
-Niin. -Ovela tosiaan.
Totta kai.
-Tavataan. -Milloin?
Otan yhteyttä. Koeta pärjätä. Edistymme hyvin.
Selvä. Odottelen.
Nähdään pian.
Anteeksi.
Oli sellainen loputon puhelinneuvottelu.
Kaikki puhuvat päällekkäin, vaikka ei ole asiaa.
Kuin soittaisivat merenpohjasta.
-Greg, toinen kierros. -Chivas raakana.
Sinähän juot Templetonia.
Se oli ohimenevä vaihe.
Ei Kiziä, ei ruisviskiä.
Oletpa utelias.
Olen huomannut, että olet hiukan allapäin.
Ei sitä huomaa.
Olen kokenut etsivä.
Suhde meni metsään, kun olit virkavapaalla.
Asia ei kuulu minulle.
Hän löysi toisen. Nuoremman, itsensä ikäisen.
En kerro karmeita yksityiskohtia.
Hän haki siirtoa.
Hänen lähtönsä oli helpotus molemmille.
Oli varmaan.
Antoi minulle sen helvetin kaktuksen ja meni menojaan.
Tiedän, miltä sinusta tuntuu.
Niin tiedät.
Otetaan firman laiturille.
Firman laiturille.
Ei puhuta tästä enää koskaan.
Kiitos, merimies.
Hei, Eleanor.
Maddie kertoi, että olit soittanut.
Kyselin vain kuulumisia. Miten teillä menee?
Hyvin.
Reggie on kuulemma matkoilla.
Niin, muutaman viikon.
Onko kaikki reilassa?
Miksei olisi?
Kysyn muuten vain.
Hänen piti lähteä hoitamaan jotain asiaa.
Autan mielelläni, jos haluatte.
Ei tarvitse. Kyllä me pärjäämme.
Maddie tekee kotitöitä käskemättä.
Hän taitaa vihdoin kasvaa aikuiseksi.
Onko teillä hyvät välit?
Hän on 15, minä hänen äitinsä.
-Niin. -Sitä normaalia.
-Olisi mukava nähdä teitä. -Niin.
Maddie haluaisi varmasti nähdä sinut.
Hän kertoi, että palasit töihin.
Kyllä. Tutkin erästä juttua.
Saatan tulla käymään siellä.
Ilmoita, jos tulet.
Täytyy lopettaa.
-Onko hän kotona? -Elokuvissa.
Treffeilläkö?
Ei, kaveriporukalla.
Ovatko ne treffit?
Nykynuoret eivät käy treffeillä vaan liikkuvat ryhmissä.
Fiksua. Pidän siitä.
Pidät sentään jostain nykymaailmassa.
Nykymaailmassa on paljonkin hyvää.
-Kuten mitä? -DNA-testaus.
-Hyvää yötä, Harry. -Hyvää yötä, Eleanor.
Käy istumaan.
Otatko jotain? Kahvia, vettä?
Ei kiitos.
Kiitos, että tulit. Tiedän, että olet kiireinen mies.
En kai pormestaria kiireisempi.
Olemme molemmat kiireisiä, joten menen suoraan asiaan.
Vaalit ovat tulossa. Ehkä tiedätkin.
Haluaisin sinun kannatuksesi.
Se merkitsisi paljon.
Kaupungille olisi hyvä, jos olisit tiimissäni.
Olen imarreltu.
Olen aina ajatellut, ettei poliisi saa sekaantua politiikkaan.
Vältät siis kahnausta?
Miksi sitten tuet Rick O'Sheaa?
Tässä kaupungissa mikään ei pysy pitkään salassa.
Hän pyysi. Harkitsen vielä.
Sinä ja pastori Ott tulevana sunnuntaina Greater Page Templessä.
Hän on kai luvannut jotain.
Poliisilaitokselle. Lisää määrärahoja.
Turhia lupauksia.
Poliisipäällikön viran?
Mistään ei ole sovittu.
-Mukava kuulla. -Onko Westside vihainen sinulle?
Uutuudenviehätys katosi.
Missä vietit lapsuutesi?
West Adamsissa. Entä sinä?
Highland Parkissa.
Eli tiedät Avenuesin.
Sen katujengin? Tiedän toki.
Se on toiminut Highland Parkissa vuosikymmeniä.
Ennen muinoin
Avenuesilla oli La Emeltä tullut määräys,
että Highland Parkiin eksyvät mustat piti tappaa saman tien.
Olen kuullut. Luulin, että se oli pelkkää legendaa.
Kaikkea muuta.
Kuvittele, mitä voisimme tehdä yhdessä menneiden hyvittämiseksi.
Tuoda mustat ja ruskeat yhteen.
Minulla on Losin poikana enemmän yhteistä sinun kanssasi
kuin hondurasilaisen maahanmuuttajan tai elsalvadorilaisen jengiläisen kanssa.
Enkä osaa espanjaa kovin häävisti.
Kysyn häneltä.
Entä Tenzer?
Hän ei voi olla poliisipäällikkö ikuisesti.
Harkitsetko asiaa?
Harkitsen. Oikeinpa rukouksen kautta.
Kiitos.
Tutkimme tietokonetta koko yön. Vain pienen osan, mutta selvisi,
että Allen pesi isoja summia tuotantoyhtiön kautta.
Nakuleffojen?
Budjetit olivat alle puolen millin luokkaa.
Tuotanto, jakelu, markkinointi.
Leffan tekoon upposi korkeintaan 50 000 - 70 000 taalaa.
Kymmenesosa.
Millainen mekanismi se oli?
Isoja sekkejä peiteyhtiöille ja myyjille investoinneista.
Kun elokuva ilmestyi, sijoittajat saivat lisää isoja sekkejä.
Tekaistuja DVD- ja striimaustuloja.
90 senttiä dollarilta.
-FBI tiesi takuulla puuhista. -Sillä on isompia kohteita kiikarissa.
Entä puhelutiedot?
Useita puheluita vegasilaisen Dolly's-strippiklubin kanssa.
Myös viimeinen puhelu.
Tyttöystävä vai liikeasia?
Tämä löytyi lompakosta.
Sievä. Tyttöystävä?
-Veikkaan niin. -Vaimo sanoi, että hänellä oli uusi.
-Tiedättekö nimiä? -Emme vielä.
Tyttöystävä Vegasissa.
Oletetaan, että Allen toi rahat Vegasista.
Sinun pitänee lähteä Vegasiin.
-Aloita Allenin hotellista. -Aioin ehdottaa sitä.
Voit käydä katsomassa vaimoasi ja lastasi.
-Muista käydä. -Selvä on.
Viva Las Vegas. Entä minä?
Sinä jäät tutkimaan raha-asioita.
Sen siitä saa, kun on tekniikkanero.
Harry Vegasissa? Mitä haaskausta.
Voisin istua Spearmintin samppanjahuoneessa
heittämässä rahaa naisten päälle.
Siksi et lähdekään sinne.
Voin tuoda sinulle T-paidan.
Ajan sinne illalla, kun on viileämpää.
Jututan ensin Veronica Allenia miehen liikeasioista.
Hyvää työtä, pojat.
Jerry, mene kotiin suihkuun ja päiväunille. Näytät hirveältä.
Olokin on aika hirveä.
Irvingillä on asiaa ennen kuin lähdet.
Voit tulla sisään.
Kiitos, Ida.
Päällikkö.
Bosch.
Mitä tässä on?
Kuuntelutallenteet Allenin toimistosta,
työpuhelimesta, kännykästä ja autosta.
Entä kotoa?
Kuuntelulupa ei kuulemma kattanut sitä.
Eli jos heillä on sieltä matskua, he eivät anna sitä.
Siinä on kuulemma oleellinen materiaali.
-Oliko se vaikea saada? -Epäilyttävän helppo.
-Siitä on poistettu osia. -Varmasti.
Mitä jouduit antamaan heille?
Täyden raportin tiedoistamme.
Mitä he tuumasivat auton rahoista?
Ei ilme värähtänyt.
Kuulemma tiesivät mahdollisesta rikollisesta toiminnasta.
Valottivatko he sitä?
Sanoivat vain,
ettei se liity heidän tutkintaansa,
mutta pyysivät pitämään ajan tasalla, ja lupasin.
Ja he pitävät meidät pimennossa ja syöttävät puppua.
Yhteistyö FBI:n kanssa on yleensä yksipuolista.
Mitäköhän he tutkivat?
Jotain maan turvallisuuteen liittyvää.
Niin.
Kiitos tästä.
Bosch.
Yritä olla sekaantumatta siihen.
Se ei kuulu meikäläisille.
Yritän parhaani.
-Harry. -Carl.
-Onko rouva Allen kotona? -On. Miten juttu etenee?
Tiedäthän. Askel askeleelta.
Puurtaen. Muistan kyllä.
Parisi kävi eilen katsomassa tallenteen.
Oli kuulemma jännää katsoa lähettiautojen tuloa ja menoa.
Vaimo ei ole poistunut talosta päiväkausiin.
Millaisia Allenit olivat?
Hiljaisia.
Eivät seurustelleet naapurien kanssa.
Se on tavallista. Asukkaat pysyttelevät omissa oloissaan.
Tiedätkö miehen ammatin?
Mediakonsultti.
-Niinkö hän sanoi? -He molemmat.
Kävikö heillä vieraita?
Normaali määrä. Ystäviä ja sukulaisia.
Miehen vai naisen?
Enimmäkseen miehen kai.
Sanoit, että hän oli usein matkoilla.
-Niin. -Entä vaimo?
Hänkin matkusteli joskus.
Oliko mies täällä joskus yksin?
Oli.
Kävikö tämä tyttö koskaan, kun Tony oli yksin?
Ei näytä tutulta. Jos jätät kuvan, kysyn muilta.
Kiitos.
Soitan rouva Allenille.
Eikö tunnukin, että kohta sataa?
Niistä miehenne liikeasioista.
Todella kostea ilma.
Radiossa sanottiin, että se on Bajan hurrikaanin jäämiä.
Sen huomaa kyllä, kun myrskyn häntä
tulee Meksikon rannikolta.
Hiostava ilma.
Rouva Allen.
En halunnut tietää niistä.
Eikä Tony kertonut.
Tiesittekö, että miehenne pesi rahaa
tuotantoyhtiönsä kautta?
-Se ei yllätä. -Eikö?
En ole tyhmä.
Tiedän, mitä tällainen elämä maksaa.
Allekirjoitin veroilmoitukset. Jopa luin ne.
-Oliko niissä vilppiä? -Ne olivat viimeisen päälle tarkkoja.
Tony ei olisi jäänyt sellaisesta kiinni. Hän sai yleensä veronpalautusta.
Tapasitteko koskaan miehenne liikekumppaneita?
-Kuulin puheluita iltaisin. -Kertokaa niistä.
-En voi. -Miksi?
En osaa venäjää enkä armeniaa.
-Hän osasi molempia. -Sujuvasti.
Muistatteko miehenne liikekumppanien nimiä?
Richard. Tom. Charles. Joe.
Entä yritykset, joiden kanssa hän asioi?
Mieheni oli ovela mies.
Hän piti minut erossa liikeasioistaan.
Tiesin, että hän oli pornotuottaja, ja se riitti.
Halasitteko miestänne, kun tapasitte viimeisen kerran?
-Miten niin? -Takista löytyi kädenjälki.
Se näyttää naisen kädeltä. Olkapäässä.
Ja luulette, että se oli minun?
Kun ehditte, tulkaa asemalle,
niin otamme teiltä sormenjäljet.
Vertailtaviksi.
Se ei ole tarpeen. Poliisilla on ne.
Olin seuralaispalvelussa.
Olin nuori ja tyhmä. Jäin pari kertaa kiinni.
Siitä on kauan.
Tiesikö miehenne?
-Tiesi. -Häiritsikö se häntä?
Ei.
Tulkaa kuitenkin.
Tarvitsemme tuoreet sormenjäljet. Kuten sanoitte, siitä on kauan.
En usko, että jäljet ovat minun.
Kun näin Tonyn viimeksi, en koskenut häneen.
Kiitos.
Seuraa minua. Tehdään niin kuin sovittiin.
Ei sooloilla, onko selvä?
-Selvä on. -Mennään.
Anna se.
Tänne, kusipää.
-Tänne. -Riittää jo, George.
-Anna olla. -Hetkinen.
Päästä hänet.
Mitä helvettiä?
Mikä nimesi on, ese?
Tito.
Onko tuo jemmasi?
Älä nyt. George.
Anna olla.
Sinun kannattaa varmistaa,
ettei näin käy toiste.
Tarvitset vakuutuksen.
-Älä viitsi. -Rauhoitu.
Saat pitää kaman.
Emme sekaannu alueen bisneksiin.
Ostatteko suoraan Sinaloalta?
Mielenkiintoista.
Tehdään tästä viikoittainen juttu.
Myyntiveroperjantai.
Piristy. Se ei ole yksipuolista.
Jos tarvitset varoituksen ratsiasta tai kilpailijan pois pelistä,
autamme sinua.
Kusipäät. Muka kovia pendejoja.
Jos vittuilet meille, vittuilet meille kaikille.
Jo riittää, George.
Lähdetään.
Käytä ensi kerralla pamppua.
Noista pikku Pelicaneista ei ole mihinkään.
Ne eivät ole Magliteja.
Niillä sai kunnon tuhoa aikaan.
Selvä.
Voi pojat.
Minulla voi olla sinulle toinen keikka lähipäivinä.
Ihan tosi? Millainen?
Ilmoitan sitten.
YÖN UHRI
Harry.
Se elokuva, jonka Veronica Allen teki miehensä kanssa.
-Se pornoleffa? -Ei, vaan se toinen.
Se K-16. Yön uhri.
Yritä löytää siinä mukana olleet.
Ohjaaja, tuottaja, näyttelijät.
Kaikki vaimon kanssa työskennelleet.
Haetko jotain tiettyä?
Haluan tietää, millainen hän oli silloin.
-Otan selvää. -Kiitos.
Hei, äiti.
Onko isä kotona?
Myöhään töissä. Soititko kännykkään?
Meni vastaajaan.
Olisin vain kysynyt yhtä juttua.
-Onko sinulla kiire? -On vähän.
Istu hetkeksi juttelemaan äitisi kanssa.
Miten päivä meni?
Ihan hyvin.
Alussa on aina vaikeaa.
-Mitä? -Tunnen sinut.
Sopeudut hitaasti.
Olet varovainen uusissa tilanteissa.
Minulla menee ihan hyvin. Olen tottunut hommaan.
Et kai mennyt noissa vaatteissa töihin?
En, vaan puvussa ja krakassa. Pukeudun siististi.
Haluatko ruokaa?
-Haluat. -Äiti!
Laitan jotain syötävää.
Dolly'sin pukuhuone.
Onko Layla siellä?
-Tony? -Hei, muru.
Oletko palannut?
Olen. Matka taittui nopeasti.
Ehditkö käydä toisessa paikassa?
Kerron, kun tapaamme. En puhelimessa.
Varmistan vain.
Ei huolta, kulta.
-Harry. -En kai soita liian myöhään?
Tulin juuri kotiin. Mitä nyt?
Olen matkalle sinne.
Sanoin, ettei meillä ole hätää.
Tulen tutkimaan sitä juttua.
Uhrilla oli siellä bisneksiä.
Kauanko olet täällä?
Muutaman päivän.
Ajattelin, että voisin tavata Maddien
vaikka huomenna.
Hae hänet leiriltä. Tekstaan osoitteen.
Selvä. Nähdään sitten.
Hyvää yötä.
-Hei, mussukka. -Tony, minua pelottaa.
Älä pelkää. Enää muutama viikko.
Muutama viikko?
Kaikki järjestyy.
Jos hän saa tietää...
Ei saa.
-Entä vaimosi? -Hän ei välitä. ko.